থান্ডার বে (অন্টারিও)

থান্ডার বে কানাডার উত্তর-পশ্চিম অন্টারিওর সবচেয়ে জনবহুল শহর এবং উত্তর অন্টারিওর দ্বিতীয় সর্বাধিক জনবহুল ( গ্রেটার সাডবারির পরে) শহর। 2021 কানাডিয়ান আদমশুমারি অনুসারে এই শহরের জনসংখ্যা ১,০৪,৮৪৩। লেক সুপিরিয়রে অবস্থিত, থান্ডার বে-এর আদমশুমারি মেট্রোপলিটন এলাকার জনসংখ্যা ১,২৩,২৫৮ এবং এটি থান্ডার বে শহর, অলিভার পাইপুঞ্জ এবং নীবিং এর পৌরসভা, শুনিয়া, কনমি, ও'কনর, ফোর্ট উইলিয়াম ফার্স্ট নেশন এবং গিলি শহরগুলি নিয়ে গঠিত । এই শহরের আয়তন ৩২৭.৭৭ বর্গ কিমি (১২৬.৫৫ বর্গ মাইল) ।
এই অঞ্চলে ১৭ শতকের শেষের দিকে কামিনস্তিকিয়া নদীর তীরে একটি ইউরোপীয় ফরাসি পশম ব্যবসা দিয়ে শুরু হয়েছিল বসতি । তারপর এটি একটি গুরুত্বপূর্ণ পরিবহন কেন্দ্রে পরিণত হয়েছিল এবং এর বন্দরটি পশ্চিম কানাডা থেকে গ্রেট লেক এবং সেন্ট লরেন্স সিওয়ে হয়ে পূর্ব উপকূলে শস্য এবং অন্যান্য পণ্য পরিবহনের একটি গুরুত্বপূর্ণ লিঙ্ক তৈরি করেছিল। বনায়ন এবং উৎপাদন শহরের অর্থনীতিতে গুরুত্বপূর্ণ ভূমিকা পালন করেছে।
থান্ডার বে পূর্বে দুটি পৃথক শহর নিয়ে গঠিত: পোর্ট আর্থার এবং ফোর্ট উইলিয়াম। উভয়ই এখনও তাদের স্বতন্ত্র পরিচয় অনেকটাই ধরে রেখেছে। পোর্ট আর্থার এবং ফোর্ট উইলিয়াম প্রত্যেকের নিজস্ব কেন্দ্রীয় ব্যবসায়িক জেলা এবং শহরতলির এলাকা রয়েছে। আশেপাশের মধ্যে রয়েছে: ডাউনটাউন ফোর্ট উইলিয়াম এবং কারেন্ট রিভার।
থান্ডার বে অঞ্চলটি একটি উষ্ণ-গ্রীষ্মকালীন মহাদেশীয় আর্দ্র জলবায়ু ( কোপেন : "Dfb" ) এবং শহরের উত্তর-পূর্ব অঞ্চলে একটি মহাদেশীয় সাব-আর্কটিক ( "Dfc" ) প্রভাব অনুভব করে (যেটি লেক সুপিরিয়র দ্বারা প্রভাবিত হয়েছে)। জানুয়ারিতে গড় তাপমাত্রা 5 °F (−15 °C) এবং জুলাই মাসে 64 °F (18 °C); বার্ষিক বৃষ্টিপাত প্রায় 28 ইঞ্চি (700 মিমি); এবং বার্ষিক তুষারপাত 85 ইঞ্চি (2,160 মিমি) থেকে সামান্য কম। থান্ডার বে-তে রেকর্ড করা সর্বোচ্চ তাপমাত্রা ছিল 7 আগস্ট 1983 সনে । এই পর্যন্ত রেকর্ড করা সবচেয়ে ঠান্ডা তাপমাত্রা ছিল 31 জানুয়ারি 1996 এ । 
পরিসংখ্যান কানাডা দ্বারা পরিচালিত 2021 সালের আদমশুমারিতে থান্ডার বে-এর জনসংখ্যা ছিল ১,০৮,৮৪৩ । 2021 সালের হিসেবে জনসংখ্যার ঘনত্ব ছিল । 
আদমশুমারি অনুসারে, থান্ডার বেতে ফিনিশ বংশোদ্ভূত ১৩,৫৬৫ জন বাস করেন, যা কানাডায় ফিনিশ বংশোদ্ভূত মানুষের সর্বাধিক জনঘনত্ব। থান্ডার বে-তে একটি বৃহৎ আদিবাসী জনসংখ্যা রয়েছে যা জনসংখ্যার ১৪.১% প্রতিনিধিত্ব করে, যেখানে দৃশ্যমান সংখ্যালঘুরা জনসংখ্যার ৭.৫% প্রতিনিধিত্ব করে। 
২০২১ সালের আদমশুমারি হিসেবে থান্ডার বে বাসিন্দাদের ৫৬.০% খ্রিস্টান সম্প্রদায়ের অন্তর্ভুক্ত, যা ২০১১ সালে ৭২.০% থেকে কম: মোট জনসংখ্যার ৩০.৪% রোমান ক্যাথলিক চার্চের সাথে যুক্ত, ১৭.৬% প্রোটেস্ট্যান্ট, ৪.৯% অনির্দিষ্ট সম্প্রদায়ের খ্রিস্টান এবং ৩.২% অন্যান্য খ্রিস্টান সম্প্রদায়কে অনুসরণ করে, যারা মূলত পূর্ব অর্থোডক্স । ধর্মহীন মানুষ ৩৯.৯%, যা ২০১১ সালে ২৬.২% থেকে বেড়েছে। অ-খ্রিস্টান ধর্মের মধ্যে সবচেয়ে বড় ছিল হিন্দুধর্ম, (১.১%) এবং মুসলিম (০.৯%)। বাসিন্দাদের ০.৬% ঐতিহ্যগত আদি (উত্তর আমেরিকান আদিবাসী) আধ্যাত্মিকতা মেনে চলে। অন্যান্য সমস্ত ধর্ম এবং/অথবা আধ্যাত্মিক বিশ্বাস জনসংখ্যার ১.৪%।
২০১২-১৪ পর্যন্ত এবং ২০১৬-১৯ পর্যন্ত, কানাডিয়ান শহরগুলির মধ্যে থান্ডার বে-তে মাথাপিছু হত্যার হার সবচেয়ে বেশি ছিল। উইনিপেগ এর আগে ২০০৭ এবং ২০১১ এর মধ্যে এই পার্থক্যটি অর্জন করেছিল। ২০১৪ সালে, থান্ডার বে-তে মাথাপিছু হত্যার হার ছিল ২০১২ সালের হারের দ্বিগুণেরও বেশি, এবং পরবর্তী সর্বোচ্চ হারের শহর থেকে ২.৫ গুণ বেশি ছিল, যা এই শহরে প্রতি ১,০০,০০০ জনে ১০.১ জন হত্যার রেকর্ড রয়েছে। তবে ২০১৪-১৫ এর মধ্যে অপরাধের হার ৬% কমেছে। ২০২২ সালে নতুন একটি নরহত্যার রেকর্ড স্থাপন করে, যা শহরটিকে প্রতি ১,০০,০০০ জনে ১৩.৭ জন হত্যাকাণ্ড হয়, যে হার একই বছরে শার্লট, ডালাস, ডেনভার, ফিনিক্স এবং পোর্টল্যান্ডের মতো শহরগুলির সাথে তুলনীয়। 
উত্তর-পশ্চিম অন্টারিওর বৃহত্তম শহর হিসাবে, থান্ডার বে হল এই অঞ্চলের বাণিজ্যিক, প্রশাসনিক এবং চিকিৎসা কেন্দ্র। সরকারি চাকরি শহরের সবচেয়ে বড় কর্মক্ষেত্র । থান্ডার বে সিটি করপোরেশন, থান্ডার বে আঞ্চলিক স্বাস্থ্য বিজ্ঞান কেন্দ্র, লেকহেড ডিস্ট্রিক্ট স্কুল বোর্ড এবং অন্টারিও সরকার প্রতিষ্ঠান গুলোতে 1,500 জনের বেশি লোক নিয়োগ রয়েছে । রেজোলিউট ফরেস্ট প্রোডাক্টস হল বৃহত্তম বেসরকারী নিয়োগকারী, 1,500 জনেরও বেশি লোককে নিয়োগ করে। আরেকটি উল্লেখ যোগ্য প্রতিষ্ঠান Bombardier পরিবহন যা গণপরিবহন যানবাহন এবং সরঞ্জাম তৈরি করে, প্রায় 800 জন লোক কর্মরত রয়েছে । 
সুপিরিয়র হ্রদের সিবলি উপদ্বীপের পাহাড় একটি বিশাল গঠন তৈরি হয়েছে যা দেখতে একটি চিৎ হয়ে শুয়ে থাকা দৈত্যের অনুরূপ যা শহরের একটি প্রতীক হয়ে উঠেছে। একে দ্য স্লিপিং জায়ান্ট বলা হয় যা শহরের কোট অফ আর্মস এবং শহরের পতাকায়ও চিহ্নিত ।
প্রাকৃতিক নৈসর্গিক দিয়ে ঘেরা এই শহর। কাকাবেকা জলপ্রপাত অন্টারিওর দ্বিতীয় বৃহত্তম জলপ্রপাত যাকে নায়াগ্র অব নর্থ বলা হয়ে থাকে। কিছু উল্লেখযোগ্য দর্শনীয় স্থান
থান্ডার বে-তে আছে 38টি প্রাথমিক বিদ্যালয়, তিনটি মাধ্যমিক বিদ্যালয়, আটটি মাধ্যমিক বিদ্যালয়, দুটি বেসরকারি বিদ্যালয় এবং একটি প্রাপ্তবয়স্ক শিক্ষার সুবিধা । এছাড়াও শহরটিতে আরও বেশ কয়েকটি বেসরকারি লাভজনক কলেজ এবং টিউটরিং প্রোগ্রাম চালু আছে । থান্ডার বে-তে মাধ্যমিক-পরবর্তী প্রতিষ্ঠানগুলির মধ্যে রয়েছে কনফেডারেশন কলেজ, নর্দার্ন অন্টারিও স্কুল অফ মেডিসিন (NOSM), এবং লেকহেড বিশ্ববিদ্যালয় ।
লেকহেড বিশ্ববিদ্যালয় উত্তর-পশ্চিম অন্টারিওর একমাত্র বিশ্ববিদ্যালয় এবং বহু অনুষদ, বিভাগ নিয়ে গঠিত। উত্তর-পশ্চিম অন্টারিওর জীব বৈচিত্র এন্ড আদিবাসী গবেষণায় দৃষ্টান্ত স্থাপন করেছে। বহু বৈদেশিক শিখার্থী উচ্চশিক্ষা এবং গবেষণার জন্য এই বিশ্ববিদ্যায়ে আসে।